ΓΡΑΠΤΗ ΕΡΩΤΗΣΗ E-1719/03

υποβολή: Erik Meijer (GUE/NGL) προς την Επιτροπή

(23 Μαΐου 2003)

Θέμα: Η αποτυχία των διατλαντικών διαλόγων και η δημοσιοποίηση των προσπαθειών για αποκατάσταση ή όχι των εν λόγω διαλόγων

1. Σε τι βασίζεται η δήλωση στην οποία προέβη στις αρχές Μαρτίου, στην Ουάσιγκτον, ο επίτροπος Lamy, δηλαδή ότι ο διατλαντικός εμπορικός διάλογος (TABD) παρουσιάζει συμπτώματα κούρασης· Σε ποιες προσδοκίες δεν ανταποκρίθηκε ή δεν θα μπορούσε να ανταποκριθεί ο TABD;

2. Είναι σε θέση η Επιτροπή να επιβεβαιώσει την πληροφορία ότι αποφάσισε, από κοινού με την κυβέρνηση των Ηνωμένων Πολιτειών, να ενισχύσει τον TABD, αναθέτοντας στο όργανο αυτό νέες αρμοδιότητες, ειδικότερα στο πλαίσιο της προετοιμασίας των νέων διαπραγματεύσεων του ΠΟΕ· Τι αναμένει η Επιτροπή από τη νέα αυτήπόσταση του TABD;

3. Μπορεί να αναφέρει η Επιτροπή εάν η αλληλογραφία μεταξύ των μελών της Επιτροπής (των κ. Lamy και Likanen) και του αμερικανού Υπουργού Εμπορίου, κ. Evans, θα μπορούσε να τεθεί στη διάθεση των μελών του Ευρωπαϊκού Κοινοβουλίου·

4. Θα ήταν επίσης δυνατόν να αποκτήσουν τα μέλη του Ευρωπαϊκού Κοινοβουλίου πρόσβαση στα πρακτικά των συνεδριάσεων που πραγματοποιήθηκαν στις Βρυξέλλες στα τέλη Απριλίου και στις οποίες συζητήθηκαν οι προτάσεις για επανάληψη του TABD;

5. Θα μπορούσαν οι ΜΚΟ και τα μέλη του Ευρωπαϊκού Κοινοβουλίου, εφόσον το επιθυμούν, να παραστούν στην ημι-ημερήσια συνεδρίαση που προβλέπεται να πραγματοποιηθεί στο περιθώριο της διάσκεψης κορυφής ΗΠΑ-ΕΕ, στις 25 Ιουνίου·

6. Γνωρίζει η Επιτροπή ότι δύο άλλοι διατλαντικοί διάλογοι, ο TAED, για το περιβάλλον και ο TALD, για τους εργαζομένους, έχουν παύσει να λειτουργούν και ως εκ τούτου θα ήταν σκόπιμο να επαναληφθούν, εξίσου με τον TABD;

7. Προτίθεται η Επιτροπή να καταβάλει προσπάθειες για την αναζωογόνηση των άλλων διατλαντικών διαλόγων με την κοινωνία των πολιτών ή κρίνει ότι, αντίθετα με τον TABD, δεν έχουν πλέον κανένα λόγο ύπαρξης·

Απάντηση του κ. Liikanen εξ ονόματος της Επιτροπής

(15 Ιουλίου 2003)

1. Ο διατλαντικός επιχειρηματικός διάλογος (Transatlantic Business Dialogue — TABD) δημιουργήθηκε το 1995 στο πλαίσιο των προσπαθειών να οικοδομηθούν γέφυρες μεταξύ των κοινωνιών των πολιτών των δύο πλευρών του Ατλαντικού. Επομένως, από τη φύση του, αποσκοπεί στην επίλυση διαφορών και την άρση των εμποδίων στις συναλλαγές μεταξύ της Ένωσης και των Ηνωμένων Πολιτειών. Η προστιθέμενη αξία αυτού του διαλόγου μεταξύ επιχειρήσεων και κυβερνήσεων αφορά τις διατλαντικές οικονομικές σχέσεις. Φυσικά, ο TABD είναι μόνο ένα από τα πολλά βήματα συζητήσεων των διατλαντικών σχέσεων. Οι ιδέες για την επαναδραστηριοποίηση του TABD, που εξετάζονται αυτή τη στιγμή, θα επιτρέψουν να διατεθεί ο χρόνος σ' αυτό που είναι πράγματι σημαντικό.

2. Στις ανταλλαγές επιστολών μεταξύ του αρμόδιου επίτροπου για τις επιχειρήσεις και την κοινωνία των πληροφοριών και του αρμόδιου επίτροπου για το εμπόριο και τουπουργού εμπορίου των Ηνωμένων Πολιτειών Don Evans, την άνοιξη του 2003, η Επιτροπή και η κυβέρνηση των Ηνωμένων Πολιτειών ανανέωσαν τη δέσμευση και τη συνεχήποστήριξή τους στη διαδικασία του TABD. Ωστόσο, ούτε η Επιτροπή ούτε η κυβέρνηση των Ηνωμένων Πολιτειών δεν είναι σε θέση να αποφασίσουν να αναθέσουν νέα καθήκοντα στον TABD καθώς εξακολουθεί να αποτελεί διαδικασία επιχειρηματικού περιεχομένου με συστάσεις που απευθύνει η επιχειρηματική κοινότητα στις κυβερνήσεις. Έτσι, οι διαπραγματεύσεις του Παγκόσμιου Οργανισμού Εμπορίου (ΠΟΕ) ήταν ένα ζήτημα για το οποίο η επιχειρηματική κοινότητα εξέφρασε τις απόψεις της στις κυβερνήσεις και αυτό ενδέχεται επίσης να συμβεί και στο μέλλον. Η νέα μορφή του TABD αναμένεται να συμβάλλει στην καλύτερη επικέντρωση των συζητήσεων.

3. Για το ζήτημα της πρόσβασης του κοινού σε έγγραφα που αφορούν τον TABD, η Επιτροπή παραπέμπει στην απάντηση που δόθηκε στο Αξιότιμο Μέλος του Κοινοβουλίου στις 17 Φεβρουαρίου 2003 (γραπτή ερώτηση E-3893/02(1)). Η Επιτροπή έθεσε την αλληλογραφία μεταξύ των προαναφερθέντων μελών της Επιτροπής και τουπουργού εμπορίου των Ηνωμένων Πολιτειών Evans στη διάθεση όλων όσοι συμμετείχαν στη διαδικασία TABD. Αντίγραφα της εν λόγω αλληλογραφίας μπορούν να διατεθούν, κατόπιν αιτήσεως, στα μέλη του Κοινοβουλίου και σε πολίτες.

4. Σχετικά με τα έγγραφα που αναφέρονται ως πρακτικά των συνεδριάσεων στις Βρυξέλλες κατά τα τέλη Απριλίου 2003, στις οποίες συζητήθηκε η πρόταση επαναδραστηριοποίησης του TABD, οποιαδήποτε αίτηση στην Επιτροπή για πρόσβαση στα εν λόγω έγγραφα, από μέλη του Κοινοβουλίου, καθώς και πολίτες, θα εξεταστεί σύμφωνα με τον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(2).

5. Η συμμετοχή στη συνεδρίαση μισής ημέρας του TABD, μεταξύ Γενικών Διευθυντών (ΓΔ) και κυβέρνησης, στο περιθώριο της συνόδου κορυφής ΕΕ — Ηνωμένων Πολιτειών της 25ης Ιουνίου, περιορίστηκε σε μια βασική ομάδα εκπροσώπων των ΓΔ της επιχειρηματικής κοινότητας της Ένωσης και των Ηνωμένων Πολιτειών, των οποίων οι επιχειρήσεις ήταν ιδιαίτερα δραστήριες σε ηγετικές θέσεις του TABD στο παρελθόν. Η Επιτροπή δεν είχε την ευθύνη για τον κατάλογο των προσκλήσεων και δεν είναι ενήμερη για το αίτημα του Κοινοβουλίου να συμμετάσχει στη συνεδρίαση αυτή.

6. Η Επιτροπή εκφράζει τη λύπη της για το γεγονός ότι ο διατλαντικός διάλογος για το περιβάλλον (TAED) δεν συνεχίζει τη δράση του και έχει ενθαρρύνει περιβαλλοντικές μη κυβερνητικές οργανώσεις (ΜΚΟ) να επανεξετάσουν τη διατλαντική τους συνεργασία.

Η Επιτροπή θα ήθελε να πληροφορήσει το Αξιότιμο Μέλος του Κοινοβουλίου ότι ο διατλαντικός διάλογος εργαζομένων (TALD) συνεχίζεται, πρακτικά, μέσω της συνεργασίας μεταξύ του Ευρωπαϊκού Συνδικαλιστικού Κολεγίου (ETUCO) και τηςπηρεσίας κατάρτισης της Αμερικανικής Ομοσπονδίας Εργασίας (AFL-CIO) στο σχέδιο Βελτίωση του διατλαντικού διαλόγου — ο κόσμος της εργασίας που αποσκοπούσε στη βελτίωση της επικοινωνίας και της συνεργασίας μεταξύ συνδικαλιστικών εκπροσώπων από πολυεθνικές επιχειρήσεις που δραστηριοποιούνται και στις δύο πλευρές του Ατλαντικού.

Ομοίως, ο διάλογος καταναλωτών (TACD) εξακολουθεί να είναι ενεργός και να θέτει τις απόψεις των εκπροσώπων των καταναλωτών σε διάλογο μεταξύ ευρωπαϊκών και αμερικανικών αρχών. Στη συνεδρίαση με τους επικεφαλής του TACD τον Απρίλιο του 2003, ο TACD παρουσίασε τις προτεραιότητες του 2003 για κυβερνητική δράση σεπαλλήλους της Επιτροπής και των ΗΠΑ. Η απάντηση της Επιτροπής στην έκθεση αξιολόγησης της προόδου της Ευρώπης και των ΗΠΑ όσον αφορά τις συστάσεις του TACD, που εκπόνησε ο TACD κατά τη διάρκεια της ετήσιας συνεδρίασής του το Οκτώβριο του 2002, διαβιβάστηκε στο Κοινοβούλιο.

7. Η Επιτροπή τονίζει τη σημασία που προσδίδει στις εργασίες όλων των διατλαντικών διαλόγων με την κοινωνία των πολιτών. Οι διατλαντικοί διάλογοι επιχειρήσεων, καταναλωτών, περιβάλλοντος και εργαζομένων είχαν όλοι εξίσου πολύτιμη συμβολή στη διαμόρφωση των διατλαντικών σχέσεων, καθώς και των στόχων και των δραστηριοτήτων τους. Η Επιτροπή είναι πεπεισμένη ότι οι διατλαντικοί διάλογοι θα εξακολουθήσουν να διαδραματίζουν σημαντικό και πολύτιμο ρόλο στην μελλοντική προώθηση των σχέσεων.

(1) ΕΕ C 155 E της 3.7.2003, σελ. 200.

(2) ΕΕ L 145 της 31.5.2001.